Αντονί Μαρσιάλ

Ο Αντονί Ζοράν Μαρσιάλ (, , 5 Δεκεμβρίου 1995 - ) είναι Γάλλος επαγγελματίας ποδοσφαιριστής, ο οποίος αγωνίζεται ως αριστερό εξτρέμ για λογαριασμό της μεξικανικής Μοντερέι. Ήταν διεθνής με την Εθνική Γαλλίας. Το 2015, τιμήθηκε με το βραβείο Golden Boy και κηρύχθηκε καλύτερος κάτω των 21 ποδοσφαιριστής της Ευρώπης.

 Καριέρα σε συλλόγους 
Τα πρώτα του ποδοσφαιρικά βήματα τα έκανε στην CO Les Ulis, ενώ η επαγγελματική του καριέρα ξεκίνησε στη Λυών. Το 2013, πήρε μεταγραφή στη Μονακό, έναντι 6 εκατομμυρίων ευρώ. Εκεί παρέμεινε για δύο σεζόν, αφού το 2015, πήρε μεταγραφή στη Μάντσεστερ Γιουνάιτεντ, η οποία δαπάνησε 57,6 εκατομμύρια λίρες για να τον αποκτήσει. Αυτό ήταν τότε το μεγαλύτερο ποσό που έχει δοθεί ποτέ για έφηβο ποδοσφαιριστή στην ιστορία του αθλήματος. Το 2022 παραχωρήθηκε δανεικός στη Σεβίλλη. Τον Ιούνιο του 2024 έληξε το συμβόλαιό του με τη Μάντσεστερ Γιουνάιτεντ.

 ΑΕΚ
Στις 19 Σεπτεμβρίου 2024, ο Μαρσιάλ υπέγραψε στην ΑΕΚ συμβόλαιο τριετούς διάρκειας, όντας ελεύθερος. Πήρε την φανέλα με το νούμερο 26. Στις 30 Οκτωβρίου του ίδιου έτους, έβαλε το πρώτο του γκολ με την φανέλα της ΑΕΚ, το οποίο ήταν και το μοναδικό της αναμέτρησης με τον Άρη για την φάση των 16 του κυπέλλου Ελλάδος. Το πρώτο του γκολ στο ελληνικό πρωτάθλημα, το πέτυχε στις 24 Νοεμβρίου 2024, σε μία εκτός έδρας ήττα από τον Ολυμπιακό με 4-1 στο Γεώργιος Καραϊσκάκης, ισοφαρίζοντας προσωρινά το σκορ. Στις 30 Νοεμβρίου 2024, σκόραρε στην νίκη της ομάδας του με 4-0 επί του Άρη στην 13η αγωνιστική του πρωταθλήματος. Στις 8 Δεκεμβρίου 2024, σκόραρε το νικητήριο γκολ στην εκτός έδρας νίκη της ομάδας του με 2-1 επί του ΟΦΗ. Τον Σεπτεμβριο του 2025 πωλήθηκε στη μεξικανική Μοντερέι.

 Διεθνής καριέρα 
Ο Μαρσιάλ ήταν μέλος πολλών μικρών τμημάτων της Εθνικής Γαλλίας. Το 2015, έκανε και το ντεμπούτο του με την Εθνική ανδρών, με την οποία στο Euro 2016, έφτασε έως και τον τελικό της διοργάνωσης.

 Προσωπική ζωή 
Ο Μαρσιάλ έχει καταγωγή από τη Γουαδελούπη και είναι βαθιά θρησκευόμενος καθολικός.

 Διακρίσεις 
Μάντσεστερ Γιουνάιτεντ

 Κύπελλο Αγγλίας: 2015-16, 2022-23
 Λιγκ Καπ Αγγλίας: 2016-17
 Κομιούνιτι Σιλντ: 2016
 ΟΥΕΦΑ Γιουρόπα Λιγκ: 2016-17

Γαλλία

 Πρωτάθλημα Εθνών ΟΥΕΦΑ: 2020-21

Ατομικές

 Golden Boy: 2015
 Παίκτης του μήνα στην Πρέμιερ Λιγκ: Σεπτέμβριος 2015
 PFA Fans' Παίκτης του μήνα: Σεπτέμβριος 2015
 Ευρωπαϊκό πρωτάθλημα ΟΥΕΦΑ Κ-19-Ομάδα του τουρνουά: 2013
 Γκολ της σεζόν για την Μάντσεστερ Γιουνάιτεντ: 2015-16 (εναντίον της Λίβερπουλ)
 Παίκτης της χρονιάς στην Μάντσεστερ Γιουνάιτεντ από τους παίκτες της Μάντσεστερ Γιουνάιτεντ: 2019-20
 Παίκτης του μήνα στην Σούπερ Λιγκ: Νοέμβριος 2024

 Παραπομπές 

 Εξωτερικοί σύνδεσμοι 



Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Γάλλοι καραϊβικής καταγωγής
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΚΦ Μοντερρέι
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Πρωταθλήματος Εθνών ΟΥΕΦΑ